**Raqamli texnologiyalar xalqaro markazida eksperiment tariqasida bojxona va soliqqa tortish maxsus huquqiy rejimi joriy etiladi**

“Raqamli texnologiyalar xalqaro markazini tashkil etish boʻyicha birinchi navbatdagi chora-tadbirlar” toʻgʻrisida Prezident Farmoni qabul qilindi. (PF-25 01.02.2024)

Hujjat bilan IT park hududida raqamli texnologiyalar sohasida mahsulotlar ishlab chiqarish va xizmatlar koʻrsatish uchun qulay sharoitlarga ega boʻlgan maxsus hudud – Raqamli texnologiyalar xalqaro markazi (International Digital texnologi Center-“ENTERPRISE UZBEKISTAN”) tashkil etish belgilandi.

2024-yil 1-iyundan boshlab 5 yilgacha Markazda xorijiy kompaniyalar uchun qoʻllaniladigan bojxona va soliqqa tortish maxsus huquqiy rejimi eksperiment tariqasida joriy qilinadi.

Bunda, Raqamli texnologiyalar vazirligi maxsus huquqiy rejimni joriy etish boʻyicha vakolatli organ hisoblanadi.